Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerega odstranitev je nujno potrebna in v javno korist, na območju Občine Solčava**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjega objekta (nepremičnina z objekti za odstranitev):

* Solčava 45, občina Solčava, številka strokovnega mnenja SM-SLČSL45S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-SLČSL45S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za finance
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Šoštanj

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedeni objekt, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Solčava 45, občina Solčava, številka strokovnega mnenja SM-SLČSL45S.

Obravnavani objekt na naslovu **Solčava 45** je v neurju, ki je 4.8.2023 prizadelo to območje prizadel hudourniški plaz. V Geološkem mnenju o plazovni nevarnosti je ugotovljeno, da je v zaledju obravnavanega objekta nastalo več novih odlomnih robov, kjer se je v strugo hudournika sipal prepereli material. V obstoječem hudourniku se je tako nakopičil material, ki je skupaj z vodo poplavil in zasul nižje ležeči objekt Solčava 45 in ga močno poškodoval. Med drugim je porušil jugozahodni vogal objekta in del obodne stene. Objekt je sicer obdržal svojo stabilnost, vendar ni varen. Ugotovljeno je, da je objekt na nevarnem območju, saj lahko ob močnem deževju pride do obsežnejše ponovne aktivacije drobirskega plazu, novih odlomnih robov in posledično do nove splazitve, kar lahko ogrozi življenja ali zdravje ljudi. Sanacija plazu bo, v kolikor se bo izvajala, obsežna, zahtevna in dolgotrajna. Popravilo objekta ali novogradnja na tem območju iz geološko geomehanskega vidika zato nista sprejemljivi.